Tompalátásról akkor beszélünk, amikor a gyermek nem használja egyforma mértékben mindkét szemét. Emiatt a gyengébb szem ellustul, és csak homályos képet érzékel, így pedig nem tud kialakulni az éleslátás. Egy mozgó, gyenge fényforrásra irányítjuk a kicsi figyelmét, majd felváltva letakarjuk hol az egyik, hol a másik szemét. Ha ez mindig ugyanazon szem takarásakor szemlátomást zavarttá teszi, erős a gyanú, hogy tompalátással van dolgunk, mely mihamarabb orvosi ellátást igényel.